Lolland-Falsters Stifts-Tidende, 1829-06-16
Adskilligt. Begivenhederne i Christiania den 17de Mai have overalt vakt en saa overordentlig Sensation, at det vistnok ogsaa vil interessere dette Blads Læsere, at erfare noget Mere derom. Christiania Morgenpost, som ved denne Leilighed ret har været Organet for PublicumsMishagsyttringer mod Authoriteternes Adfærd, har, iblandt mangfoldige andre frimodige Stykker i denne Anledning, ogsaa nedenstaaende, der af alle er det grundigste og moderateste. Det findes i Bladets No. 141 og er blot undertegnet: Christiania, den 20de Ma 1829: "Det er enhver Upartisk bekjendt, at det norske Folk, uden Hensyn til dets egne Følelser, men ene og alene for at opfylde et af Hans Majestæt Kongen yttret Ønske, besluttede, ikke offentligen at høitideligholde den 17de Mai. En saadan loyal Tænkemaade besjælede ogsaa Hovedstadens Jndvaanere i Søndags, da de hverken gjorde Mine til at feire eller feirede Dagen. Det er den strængeste Sandhed, at Stemningen var saa fredelig, som muligt, og at Jntet tildrog sig, der endog blot havde Skin af Urolighed; ja det kan let lade sig bevise, at Pluraliteten af Jndvaanerne først Mandagen fik Kundskab om, at det Militaire havde været samlet og udviist Bravour paa uskyldige og ubevæbnede Medborgere. Under saadanne Omstændigheder, medens Alt røber Orden og Fredelighed, medens Mange tilsidesætte deres Overbeviisning, og bringe deres Fædrenelandssind et Offer, som de tro at skylde deres Konge, for at bortfjerne al Mistanke om ulovlige Hensigter, maatte man ei alene blive frapperet, men og i høieste Grad forbittret ved at erfare, at civile og militaire Authoriteter have gjort alt Sit til at fremkalde Urolighed, i det de have vovet at bruge en Fremgangs Tirsdagen den 16 Juni 1829. maade, som Lovene alene tillade i den yderste Nød naar saadanne Handlinger blive begaaede, der netop ere modsatte af dem, her fandt Sted. At Politiet selv har anseet Folkeforsamlingen alene foranlediget af Nysgjerrighed, at intet Tegn til Modstand eller Voldsomhed fra Mængdens Side sporedes, og at det Passerede i det Hele taget hverken var nyt eller usædvanligt, godtgiør Politimesterens Rapport til Stiftet. Sammenholder man nu denne Erklæring med de fra Authoriteter nes Side trufne Foranstaltninger, saa forbauses man med Rette ligesaameget over det Ukloge og Upolitiske i disse, som man harmes og indigneres ved det Lovstridige og Despotiske i dem. At de, der tro sig forpligtede til at hindre Høitideligholdelsen af 17de Mai, hverken handle fornuftigt eller hensigtsmæssigt, ved offentligen at lægge for Dagen, at de vente Noget vil skee, som de derfor præparere dem imod, kan ikke være Tvivl underkastet. Man maatte sandeligen have liden Menneskekundskab, naar man ei kunde forudsee, at positive Foranstaltninger og en iøinefaldende Activitet ved denne og lignende Leiligheder netop have de modsatte Virkninger, de skulde have. Et betydeligt Misgreb er derfor begaaet derved, at man ei har overgaaet og overseet Alt, hvad der stod i Forbindelse med den 17de Mai, ved hvilken passive Fremgangsmaade man sikrest havde naaet Maalet; med mindre man skulde have ønsket, at, hvad der foregaves at være en Modvægt mod saakaldte Uordener, netop vilde give Anledning til saadanne. Denne Formodning synes desværre at vinde i Styrke ved Tildragelserne her i Byen sidstleden 17de Mai; thi disse ere saadanne, at de enten maa have deres Udspring fra den gjorte Hypothes, eller grunde sig i den høieste Grad af Malconduite, og i begge Tilfælde ere Følgerne lige sørgelige." (Fortsættes.)